Christian de Schouboe

Christian de Schouboe (1735-1789) var en dansk-norsk stiftsamtmann. 

Han fødtes i København som sønn av den senere konferensråd Oluf Borch de Schouboe (1689–1763) og Ulrikke Antoinette Albertin (d. 1790).

Christian de Schouboe ble student fra Vor Frue Skole i København i 1752 og cand. jur. i 1754, hoffjunker 1755, assessor i Hofretten 1756, og 1762 assessor i Høyesterett.

I 1765 ble han utnevnt til lagmann i Christiania, fra 1773-74 var han konstituert stiftsamtmann i Akershus stift før han ble stiftamtmann i Bergen og amtmann over Søndre Bergenhus amt. 1770 ble han utnevnt til etatsråd, og 1789 ble han ridder av Dannebrog. Samme år døde han i Bergen.

Familie 
1772 hadde han inngått ekteskap med Anna Magdalena Müller (datter av major Frederik Müller, sjef for det i Trondhjem garnisonerende infanterikorps, og Bolette f. Daries). Med henne fikk han blant andre sønnene Oluf Borch de Schouboe og Ulrik Frederik Anton de Schouboe.

Referanser 

Norske amtmenn
Dannebrogordenen
Personer fra København